Tamedyazt tesɛa assaɣ lqayen deg tudert n umdan, d argaz neɣ d tameṭṭut, yal yiwen ɣur-s tignatin i tmedyazt. Axeddim n uxxam neɣ deg berra, lfuruḥ, leḥzen rtg. Yal aneḍruy, teḍfer-it tmedyazt akken d-yenna H. Basset « Amedyaz ɣer yimaziɣen mačči d axeddim, d yiwet n talɣa n umahil anmetti* anda merra zemren, neɣ ilaq ad ttekkin deg kta n tegnatin, tamedyazt d azref n yimdan imeṛṛa 71».